Foto: Reuters BMT bosh kotibi Antoniu Guterresh Xavfsizlik Kengashining doimiy a’zolari bo‘lgan besh davlat doimiy vakillari bilan uchrashuv o‘tkazdi. Bu haqda RIA «Novosti» xabar qilmoqda. Uchrashuvdan ko‘zlangan maqsad - «hozirgi boshi berk vaziyat tufayli kelib chiqayotgan xatar borasida jiddiy tashvishni bildirish, hamda vaziyat nazoratdan chiqmasligiga yo‘l qo‘ymaslik lozimligini qayd etish». «Biz shuni yoddan chiqarmasligimiz kerakki, yakunda bizning sa’y-harakatlarimiz Suriya xalqining dahshatli azob-uqubatlarini to‘xtatishga qaratilgan bo‘lishi kerak», - deyiladi rasmiy bayonot matnida. Ta’kidlanishicha, Guterresh mamlakat hududida kimyoviy qurol qo‘llanilishi bo‘yicha uchta rezolyutsiya muvaffaqiyatsizlikka uchragani, shuningdek, Xavfsizlik Kengashi bu masala bo‘yicha hamon bir qarorga kela olmayotganidan afsusda ekanini bildirgan.